**Relationsstærk og engageret lærer søges**

Borris Skole har pr 1. november en ledig lærerstilling. Vi søger derfor en dygtig og engageret lærer, der brænder for sine fag og for samværet med børn.

Som ansøger kan du undervise i matematik og natur/teknologi. Endelig kan du derudover løfte undervisningsopgaver inden for et til flere andre fag fordelt på skolens indskolings- og mellemtrin.

Vi kan tilbyde en hverdag på en skole med et stigende elevtal, hvor vi pt. har 124 skønne elever fordelt fra 0. til 6.kl. Skolen er beliggende i et naturskønt område grænsende op til Skjern Å og Borris Hede.

Skolens lærere er organiseret i professionelt lærende fællesskaber og det daglige samarbejde tager udgangspunkt i Ringkøbing Skjern kommunes fælles børne- og unge syn. Vi har en stor fællesskabsfølelse, uformel omgangstone og vi værdsætter, at der er plads til et glimt i øjet. I tilknytning til skolen ligger SFO’en ”Krudthuset”, hvor der går ca. 80 børn dagligt.

På Borris Skole er vi beriget med en fantastisk forældreopbakning, og vores undervisningslokaler og vores læringsmidler er alle opdaterede og tidssvarende. Vi prioriterer et solidt fagligt læringsmiljø og sætter elevernes læring, dannelse og trivsel meget højt.

Vi har årlige lejrture fra 2.kl – 6.kl, og hver 3. år tager hele skolen på en fælles lejrtur.

Derudover har vi et frugtbart skolesamarbejde med de omkringliggende skoler til gavn for vores elevers overgang til udskolingen i Skjern.

Vi søger en uddannet lærer der:

* har undervisningskompetencer i natur og teknologi og matematik.
* er fuld af positiv energi og fagligt engagement og har et godt blik for det kollegiale fællesskab.
* er loyal, pligtopfyldende og fleksibel.
* er tillidsvækkende og diplomatisk i kontakten med elever, forældre og kollegaer.
* har et glimt i øjet og et godt humør.
* kan arbejde struktureret og er en kompetent klasserumsleder.

**Kontakt skolen for at høre nærmere:**
På vores hjemmeside <http://borris-skole.aula.dk/> kan du læse mere om skolen og se skolens værdigrundlag. Du er velkommen til at kontakte skoleleder Pernille Moesgaard på 9974 2711/2233 5570 og få en snak med os og måske en rundvisning.

*Borris skole tilbyder bl.a. velindrettede personlige lærerarbejdspladser, og der stilles bærbar computer og iPad til rådighed for skolens medarbejdere. Der er ved nyansættelse tilknyttet mentor i opstarten, og nyuddannede lærere får reduktion af det ugentlige lektionsantal det første år.*

*Borris Skole er en del af Borris Helhed der omfatter dagpleje, vuggestue, børnehave, skole og SFO.*

Alle ansøgninger skal sendes elektronisk. Du sender din ansøgning ved at trykke på knappen ”Send ansøgning” nedenunder selve stillingsopslaget. Vedhæft din ansøgning og dit CV samt relevante bilag i PDF eller DOC format.

Ansøgningen skal være sendt **senest mandag den 22.09.2025** og ansættelsessamtalerne gennemføres 25.09.2025.
Løn efter gældende overenskomst, og det kan oplyses, at Ringkøbing-Skjern Kommune indhenter straffeattest i ansættelsesforhold, der vedrører børn og unge.